**Hapet thirrja për mobilitete (bursa) studentësh të UPT-së,**

**në kuadër të Marrëveshjes KA1 të Programit Erasmus +,**

**në Van Hall Larenstein University (VHL), Holandë**

Në kuadër të programit Erasmus + dhe marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës në **Van Hall Larenstein University, Holandë.**

# Llojet e mobilitetit përfshijnë: Shkëmbimin e studentëve për studime

# Nivelet e mobilitetit për studentët: Studentët duhet të jenë të regjistruar në një program studimi në Fakultetin e Inxhinierisë së Ndërtimit, duke filluar nga viti i III Bachelor, ose Master.

# Kohëzagjatja e bursave: 1 semestër – semestri i II i vitit akademik 2022 - 2023, (6 shkurt – korrik 2023)

# Fusha e studimit: Fakulteti i Inxhinierisë së Ndërtimit, (Departamenti i Inxhinierisë së Mjedisit dhe Departamenti i Hidroteknikës dhe Hidraulikës).

Numri total i studentëve: 4

# Dokumentat e nevojshme për aplikim për studentët:

* CV;
* Kopje e Pasaportës;
* Vërtetim studenti;
* Listë notash e studimeve deri në momentin e aplikimit;
* Letër Motivimi (në gjuhën angleze);
* Çertifikatë e gjuhës së huaj\*;
* Dokumenti Learning Agreement\*\*

\*Ofrohen kurset e studimit në gjuhën angleze, ku niveli minimal i kërkuar është B2. (CEFR B2, TOEFL mbi 550 pikë), Studenti duhet të plotësojë nivelin minimal të kërkuar të gjuhës angleze, duke e vërtetuar me çertifikatën përkatëse të gjuhës së huaj.

\*\*Learning Agreement është një kontratë midis universitetit të origjinës dhe aplikantit dhe shërben për të përcaktuar lëndët që do të zhvilloni në universitetin pritës. Ju duhet të plotësoni vetëm seksionin e parë ‘‘Mobility Plan’’. Në tabelën A përcaktohen lëndët dhe kreditet që do të merrni në universitetin pritës, në tabelën B përcaktohet se cilat prej lëndëve të Tabelës A do të njihet në Universitetin Politeknik të Tiranës kur ju të keni përfunduar periudhën e shkëmbimit.

KUJDES: Ju duhet të përzgjidhni të kryeni në Van Hall Larenstein University lëndë të njëjta ose ekuivalente me ato që do të kryenit në semestrin përkatës në fakultetin tuaj, kjo për arsye që lëndët dhe kreditet t’ju njihen kur të ktheheni. Nëse lëndët e përzgjedhura ndryshojnë nga ata që do të zhvillonit në fakultetin tuaj semestrin përkatës, atëherë kur të ktheheni ju duhet të zhvilloni lëndët që nuk përshtaten në Universitetin Politeknik të Tiranës.

Dokumenti ‘‘Learning Agreement’’ tek seksioni ‘‘Commitment’’ firmoset nga aplikanti, nga përgjegjësi i departamentit dhe nga Zv/Rektori i UPT-së për Anën Shkencore dhe Marrëdhëniet me Jashtë.

Për të shkarkuar formatin e “Learning Agreement”, ju lutemi, klikoni te link-u:

[ANEKS 2 - Mobility-agreement-studies, student.pdf (upt.al)](http://upt.al/images/stories/projekte/ANEKS%202%20-%20Mobility-agreement-studies%2C%20student.pdf)

*Për të parë programin dhe listën e lëndëve të ofruara nga Van Hall Larenstein University, ju lutemi klikoni te dokumentat bashkëlidhur:*

* Food Technology: Minor Dairy Technology (30 ECTS)
* Environmental sciences: Minor Sustainable Water technology

**Afati i dorëzimit të dokumentacionit, pranë Drejtorisë së Komunikimit dhe Koordinimit në UPT: 10 tetor 2022, ora 12.00.**

Pas nominimit të kandidatëve nga Universiteti Politeknik i Tiranës, VHL do të përzgjedhë kandidatët bazuar në:

• transkriptin dhe numrin e krediteve (më shumë se 24 ECTS) për të marrë në VHL;

• nivelin e gjuhës angleze në komunikim;

• një intervistë me stafin e VHL për motivimin e tyre.

Ju lutemi vini re: Kandidatët e përzgjedhur do të duhet gjithashtu të bëjnë testin e vendosjes në Oxford dhe të kalojnë me minimumi 60 pikë. Ky test do të shërbejë edhe si dëshmi e anglishtes dhe për aplikimin për vizë.

Për informacione shtesë në lidhje me procesin e aplikimit, mund të kontaktoni në e-mail: rkodra@upt.al , abeqo@upt.al